kalixlouiis/myanmar-wikipedia-corpus huggingface dataset:
ထို့နောက်တွင် မန်ဒဲလားသည် အသင်းခေါင်းဆောင် ဖရန်စွာ ပီရဲနားနှင့် တွေ့ကြရာတွင် မန်ဒဲလားက ပြောင်ပြောင်တင်းတင်း ဖွင့်မပြောခဲ့ပေမဲ့ အကယ်၍ စပရင်းဘုခ်အသင်းသည် လူမည်းများ၏ ထောက်ခံအားပေးမှုကို ရရှိကာ ကမ္ဘာ့ဖလားပွဲတွင် အောင်ပွဲခံနိုင်လျှင် လူထုတစ်ရပ်လုံး စည်းလုံးညီညွတ်မှု ရရှိနိုင်မည်ဆိုသည့် မန်ဒဲလား၏ သဘောထားကို ဖရန်စွာ ပီရဲနား က ရိပ်မိလိုက်သည်။
မန်ဒဲလားကလဲ သူအကျဉ်းကျနေစဉ်အတွင်း သူ့အား ကြံ့ကြံ့ခိုင်ခိုင်ရှိစေရန်၊ မားမားမတ်မတ်ရပ်စေရန်နှင့် စိတ်ဓာတ်တက်ကြွစေသည့် Invictus ခေါင်းစဉ်ရှိ ကဗျာတစ်ပုဒ်ကို မျှဝေခဲ့သည်။
ကိုးကား ပြင်ပလင့်ခ် Official Website Invictus trailer at the Governing Dynamo Category:၂၀၀၉ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ Category:အင်္ဂလိပ်ဘာသာစကား ရုပ်ရှင်ဇာတ်ကားများ Category:တောင်အာဖရိက ရုပ်ရှင်ဇာတ်ကားများ Category:အမေရိကန် အတ္ထုပ္ပတ္တိ ရုပ်ရှင်ဇာတ်ကားများ Category:တောင်အာဖရိက အတ္ထုပ္ပတ္တိ ရုပ်ရှင်ဇာတ်ကားများ။
ငှက်ပစ်လေးသမား (射鵰英雄傳) စာရေးဆရာ ကျင်းယုံ (金庸) ၏ နာမည်ကျော် သိုင်းဝတ္ထုများအနက် တစ်ပုဒ်ဖြစ်သည်။
ကျင်းယုံ၏ ငှက်ပစ်လေးသမား သုံးပိုင်းတွဲ (射鵰三部曲) ဝတ္ထုမှ ပထမဆုံး တစ်ပုဒ်လည်း ဖြစ်သည်။
ယင်းဝတ္ထုကို ၁၉၅၇ ခုနှစ်၌ ဟောင်ကောင် စီးပွားရေးသတင်းစာတွင် အခန်းဆက် ဝတ္ထုအဖြစ် စတင်ထုတ်ဝေခဲ့သည်။
ယင်းဝတ္ထုကို အခြေခံ၍ ရုပ်ရှင်များ၊ တီဗွီ ဇာတ်လမ်းတွဲများ ကြိမ်ဖန်များစွာ ရိုက်ကူးခဲ့သည့်အပြင် ကွန်ပြူတာ အွန်လိုင်းဂိမ်းအဖြစ်လည်း ထုတ်ဝေထားသည်။
ဇာတ်လမ်းအကျဉ်း အချိန်ကာလမှာ ၁၂ ရာစုခေတ်ဦး စုန့်မင်းဆက် ပျက်သုဉ်းလုနီး ကျင်းလူမျိုးများ တရုတ်ပြည် မြောက်ပိုင်းဒေသကို စတင်ကျူးကျော် ဝင်ရောက်လာချိန်ဖြစ်သည်။
ဝတ္ထုအစပိုင်းတွင် သံမဏိလိုမာကျောတဲ့ နှလုံးသားပိုင်ရှင် ရန်ထျယ်ရှင်း (楊鐵心) နှင့် ဝေဟင်အထိ ပဲ့တင်သံထပ်အောင် ကျော်ကြားသူ ကောရှောက်ထျဲန်း (郭嘯天) လူငယ် သိုင်းသမား ၂ ဦး သူတော်အချင်းချင်း သတင်းလွေ့လွေ့ ပေါင်းဖက်တွေ့ခဲ့ပုံကို ဖော်ကျူးထားသည်။
ဟန်တရုတ်လူမျိုးဖြစ်သည့် သူတို့နှစ်ဦးသည် သွေးသောက် ညီအစ်ကိုအဖြစ် သစ္စာနှံခဲ့ကြပြီး နယ်ချဲ့ ကျူးကျော်လာသူ ကျင်းလူမျိုးများကို ပခုံးချင်းယှဉ် ခုခံတိုက်ခိုက်ကြသည်။
ထိုသူရဲကောင်း ၂ ဦးမှ အစပြုကာ ဇာတ်လမ်းကျောရိုးမှာ ၎င်းတို့၏ မျိုးဆက်သစ် ရန်ခန်း (楊康) နှင့် ကောကျင့် (郭靖) တို့ သိုင်းလောကတွင် ကျင်လည်ပုံ အကြောင်းကို အဓိကထား ရေးဖွဲ့ထားသည်။
ကောရှောက်ထျဲန်း၏သား ကောကျင့်သည် သူ၏ ဖခင် ကွယ်လွန်သွားပြီးနောက် မွန်ဂိုဘုရင် ဂျင်ဂစ်ခန်၏ လောင်းရိပ်အောက်တွင် ကြီးပျင်းခဲ့သည်။
ရန်ထျယ်ရှင်း သိုင်းလောကမှ ခြေရာဖျောက်သွားပြီးနောက် ၎င်း၏သား ရန်ခန်းသည် ကျင်းမင်းဆက် (စုန့်မင်းဆက်နှင့်အပြိုင် တည်ရှိသည့် မင်းဆက်) နန်းတော်၌ ဝမ်ရန် ဟုန်လျဲ့မင်းသား၏ မွေးစားသားတော်အဖြစ် ကြီးပျင်းခဲ့သည်။
ကျင်လည်ကျက်စားခဲ့သည့် ပတ်ဝန်းကျင် ကွာခြားချက်ကြောင့် ကောကျင့်နှင့် ရန်ခန်းတို့၏ စရိုက်မှာ ရေနှင့်ဆီလို ကွဲပြားသည်။
ရိုးသားဖြောင့်မတ်ပြီး သစ္စာရှိသည့် ကောကျင့်သည် ဉာဏ်ထိုင်းသည်။
ရန်ခန်းသည် ထူးချွန်ထက်မြက်သော်လည်း ကောက်ကျစ်စဉ်းလဲပြီး သစ္စာမဲ့သူ တစ်ဦးဖြစ်သည်။
သူတို့နှစ်ဦးသည် ဟွမ်ရုန် (黃蓉)၊ မုနျန့်ချီ (穆念慈) စသည့် ပျိုဖြူ ၂ ဦးနှင့် အသီးသီး စုလျားရစ်ပတ်ကာ နောက်ဆုံးတွင် စစ်မြေပြင်၌ ထိပ်တိုက် တွေ့ဆုံကြလေသည်။
ကောကျင့်နှင့် ဟွမ်ရုန်တို့ ကျင်စဦး ဇနီးမောင်နှံက သိုင်းလောကတခွင် စွန့်စားခန်းထွက်နေခိုက် ရန်ခန်းက လူမျိုးတူ ဟန်တရုတ်ဖြစ်သည့် စုန့်မင်းဆက်ကို ဖြိုလဲရန် ကြိုးပမ်းလျက်ရှိသည်။
ဇာတ်လမ်းတလျောက် ရန်ခန်း၏ ဉာဉ်ဆိုး၊ စရိုက်ဆိုးများ တစတစ ပြူထွက်လို့လာသည်။
နောက်ပိုင်းတွင် ကောကျင့်၏ အကူအညီဖြင့် မွန်ဂိုလူမျိုးတို့သည် ကျင်းအင်ပါယာကို ဖြိုလဲဖျက်ဆီး နိုင်လိုက်သည်။
မွန်ဂိုတို့က မိမိ၏ ဇာတိမြေဖြစ်သည့် စုန့်မင်းဆက်ကို ဆက်လက်တိုက်ခိုက်ရာတွင် ကောကျင့်သည် မွန်ဂိုတို့နှင့် လမ်းခွဲကာ စုန့်ပြည်သို့ ပြန်လာပြီး လူထုနှင့်အတူ မွန်ဂိုတို့ကို ခုခံတိုက်ခိုက်လေသည်။
တခြားတဖက်မှာ ရန်ခန်းသည် မည်သူမပြု မိမိမှု ဆိုသည့်အလား မိမိ၏ အကုသိုလ် အကျိုးဆက်များကို ခံစားနေရ ရှာသည်။
နောက်ဆုံးတွင် အဆိပ်သင့်၍ သေဆုံးသည်။
ကိုယ်ဝန်နှင့် ကျန်ခဲ့သည့် သူ့ဇနီး မုနျန့်ချီက နောက်ဝတ္ထု (သိန်းငှက်ကြီးနှင့် သိုင်းလောကမောင်နှံ 神雕俠侶) ၏ ဇာတ်ကောင် ရန်ကော့ (楊過) ကိုဖွားမြင် လေသည်။
ပြန်လည်ဖန်တီးခြင်း ရုပ်ရှင် ခုနှစ်ထုတ်လုပ်မှုGuo JingHuang Rongထပ်ဆောင်း အချက်အလက်များ၁၉၅၈Omei Film Studios (Hong Kong)Cho Tat WahYung Siu YiCantonese language. 2 episodes.၁၉၇၇Shaw Brothers (Hong Kong)Alexander Fu ShengTanny TienSee The Brave Archer၁၉၇၈Shaw Brothers (Hong Kong)Alexander Fu ShengNiu NiuTitled The Brave Archer II၁၉၈၁Shaw Brothers (Hong Kong)Alexander Fu ShengNiu NiuTitled The Brave Archer III၁၉၉၃學者電影公司 (Hong Kong) See The Eagle Shooting Heroes. A parody loosely based on the novel. Directed by Jeffrey Lau, starring Jacky Cheung, Leslie Cheung, Tony Leung Ka-Fai, Tony Leung Chiu Wai, Carina Lau and Kenny Bee.၁၉၉၄學者電影公司 (Hong Kong)See Ashes of Time. Loosely based on the novel. Directed by Wong Kar-Wai, starring Leslie Cheung, Brigitte Lin, Tony Leung Ka-Fai, Tony Leung Chiu-Wai, Jacky Cheung and Carina Lau. တီဗွီဇာတ်လမ်းတွဲ ခုနှစ်ထုတ်လုပ်မှုGuo JingHuang Rongထပ်ဆောင်း အချက်အလက်များ၁၉၇၆Commercial Television (Hong Kong)Jason PaiMichelle YimJason Pai reprised his role as Guo Jing in the 1995 TVB version of The Return of the Condor Heroes၁၉၈၂TVB (Hong Kong)Felix WongBarbara YungSee The Legend of the Condor Heroes (1982 TV Series)၁၉၈၈CTV / ATV (Hong Kong, Taiwan)Howie WongIdy ChanIdy Chan previous played Xiaolongnü in the 1983 TVB production of The Return of the Condor Heroes.၁၉၉၂TVB (Hong Kong) Titled Rage and Passion (中神通王重陽)၁၉၉၃TVB (Hong Kong) Chinese title 射鵰英雄傳之九陰真經. Loosely based on the novel. Starred David Chiang, Fiona Leung, Julian Cheung and Emily Kwan.၁၉၉၄TVB (Hong Kong)Julian CheungAthena ChuSee The Legend of the Condor Heroes (1994 TV series)၁၉၉၄TVB (Hong Kong) Titled The Condor Heroes Return (射鵰英雄傳之南帝北丐)၂၀၀၃Ciwen Pictures (Mainland China)Li YapengZhou XunProduced by Zhang Jizhong. Co-starring Zhou Jie and Jiang Qinqin. Ba Yin, who played Jebe, played Jinlun Guoshi in The Return of the Condor Heroes (2006), and Genghis Khan in The Legend of Condor Heroes (2007). Its English title was broadcast as Legend of the Arching Hero in Singapore.၂၀၀၈Chinese Entertainment Shanghai (Mainland China)Hu GeAriel LinHu Ge had a car accident in September 2006 while Ariel Lin finished filming They Kiss Again, causing a short delay in shooting. Co-starring Yuan Hong, Liu Shishi, Anthony Wong and Bryan Leung. It was broadcast on July 26, 2008. ရုပ်ပြ In 1998, Hong Kong's Ming Ho (明河社) (Charm Max) published a 38 volume comic series illustrated by Li Zhi Qing. This was published in Indonesia by MNC Comics in 2000. အခြားဖတ်ရှုရန် နဂါးနိုင်ဓား (သိုင်းဝတ္ထု) Category:တရုတ်သိုင်းဝတ္ထုများ Category:၁၉၅၇ ဝတ္ထုစာအုပ်များ။
အမှတ် ၇ အငူ(海角七號) (Cape No. 7) ရုပ်ရှင်ဇာတ်ကားသည် ၂၀၀၈ ခုနှစ်တွင် ရုံတင်ပြသသည့် ဒါရိုက်တာ ဝေ့တယ်စိန့်၏ ပထဦးဆုံးသော ဇာတ်လမ်းရှည် ထိုင်ဝမ် ရုပ်ရှင် ဇာတ်ကား တစ်ကားဖြစ်သည်။
ထိုင်ဝမ်တေးသံရှင် ဖန့်ယိချိန် (范逸臣)၊ ဂျပန်သရုပ်ဆောင် ချိအဲ့ ထာနက (田中千繪) နှင့် မျိုးဆက်သစ် တေးသံရှင် လျန်ဝန်ရင်း (梁文音) ကို ပွဲထုတ်ထားသလို ဂျပန် တေးသံရှင် အတရိ ကိုစုကဲ့ (中孝介) စသည့် ဂီတပညာရှင် အတော်များများ ပါဝင် သရုပ်ဆောင် ထားသည်။
‘အမှတ် ၇ အငူ’ကို ၂၀၀၈ ခုနှစ် ထိုင်ပေရုပ်ရှင်ပွဲတော်တွင် ဖွင့်ပွဲအဖြစ် ပြသခဲ့သည်။
ထိုပွဲမှာ ‘အမှတ် ၇ အငူ’ ဇာတ်ကား၏ ဗွေဆော်ဦး ပြပွဲလည်းဖြစ်သည်။
၂၀၀၈ ခုန်နှစ် ဩဂုတ်လ ၂၂ ရက်နေ့တွင် တရားဝင် ရုံတင်ခဲ့ပြီး ဒီဇင်ဘာ ၁၂ ရက်နေ့အထိ ပြသခဲ့သည်မှာ ထိုင်ဝမ်ရုပ်ရှင်များတွင် အချိန်အကြာမြင့်ဆုံး ရုံတင်သည့် ဇာတ်ကားအဖြစ် စံချိန်တင်ခဲ့သည်။
အခြား ရုပ်ရှင်များမှာ ယေဘုယျအားဖြင့် ၂ ပတ်မှ ၁ လလောက်သာ ကြာလေ့ရှိသည်။
ထိုင်ဝမ်ရုပ်ရှင်ဈေးကွက် အချိန်အတော်ကြာ ထိုင်းမှိုင်းနေသည့်အခိုက် ရင်းနှီးငွေ ရှာဖွေရ ခက်ခဲနေချိန်တွင် ဒါရိုက်တာ ဝေ့တယ်စိန့်သည် ‘အမှတ် ၇ အငူ’ အတွက် ထိုင်ဝမ်ဒေါ်လာ သန်း ၅၀ အကုန်အကျခံကာ ရိုက်ကူးခဲ့သည်။
လတ်တလော ထိုင်ဝမ်တွင် ဤသို့ အကုန်အကျခံ ရိုက်ကူးသူ မရှိသလောက်ဖြစ်သည်။
ဘတ်ဂျက် များများစားစား မရှိသည့်အတွက် အခြား နိုင်ငံခြား ရုပ်ရှင်များကဲ့သို့ ငွေပုံအောကာ ကြော်ငြာခဲ့ခြင်းမရှိပါ။
များသောအားဖြင့် ထိုင်ပေရုပ်ရှင်ပွဲတော်တွင် ကြည့်ရှုဖူးသည့် ပရိသတ်များက အင်တာနက်ပေါ်တွင် ကြည့်ကောင်းကြောင်း ရေးသားမိတ်ဆက်ရာမှ လူကြိုက်များလာခြင်းဖြစ်သည်။
ရုပ်ရှင်လောကသားများကလဲ ‘အမှတ် ၇ အငူ’ သည် ထိုင်ဝမ်ရုပ်ရှင်များအနက် ထူးထူးခြားခြား အောင်မြင်မှု ရရှိသည့် ဇာတ်ကားဟု ဆိုကြသည်။
聯合報，海角七號熱 新電影再起飛 ထိုင်ဝမ်ရုပ်ရှင် အများစုမှာ အရှုံးပေါ်သောကြောင့် ယင်းဇာတ်ကား ရုံဝင်ခ သန်း ၅၀ ကျော်ရသောအခါ သတင်းမီဒီယာများ အာရုံစိုက်ကာ အကျယ်တဝင့် ရေးသားဖော်ပြလာသောကြောင့် ရုပ်ရှင်ပရိသတ်လည်း များသထက် များလာခဲ့သည်။
စုစုပေါင်း ရုံဝင်ခ ထိုင်ဝမ်ဒေါ်လာ သန်း ၅၃၀ ရရှိခဲ့ပြီး ထိုင်ဝမ်ရုပ်ရှင်သမိုင်းတွင် တိုင်တဲနစ် ရုပ်ရှင် (၁၉၉၇) နောက်မှလိုက်ကာ ဒုတိယ အရောင်းရဆုံး စံချိန်တင်ခဲ့သည်။
台灣史上票房最高的電影為《鐵達尼號》，總計約新台幣7億7558萬元。票房破4億在望 《海角七號》挑戰《鐵達尼號》？ တရုတ်စကားပြော ရုပ်ရှင်များသာ တွက်မည်ဆိုလျှင် ‘အမှတ် ၇ အငူ’မှာ ပထမဖြစ်သည်။
ဟောင်ကောင်တွင်လည်း လူကြိုက်များခဲ့ပြီး ရုံဝင်ခ စုစုပေါင်း ဟောင်ကောင်ဒေါ်လာ ၇.၆၁ သန်း ရရှိသည်။
。 ဤကဲ့သို့သော စံချိန်များဖြင့် ‘အမှတ် ၇ အငူ’ ဇာတ်ကားသည် ၄၅ ကြိမ်မြောက် ရွှေမြင်းပျံ ရုပ်ရှင်ဆုပေးပွဲတွင် ပါဝင်ယှဉ်ပြိုင်ခဲ့ရာ ဆုအမျိုးအစား ၉ မျိုးတွင် ပဏာမစာရင်းဝင်ခဲ့သည့်အနက် အမျိုးသားဇာတ်ပို့ဆု၊ အကောင်းဆုံးဂီတ၊ အကောင်းဆုံး ရုပ်ရှင်တေးသီချင်း၊ အကောင်းဆုံး ထိုင်ဝမ်ရုပ်ရှင်၊ အကောင်းဆုံး ထိုင်ဝမ်ရုပ်ရှင်သမားနှင့် ပရိသတ်အကြိုက်ဆုံး ဇာတ်ကားဆု စသည့် ဆုကြီး ၆ ဆုကို ဆွတ်ခူးခဲ့ကာ ဆုအများဆုံး ရရှိသည့် ဇာတ်ကားဖြစ်သည်။
ဇာတ်လမ်းအကျဉ်း ၁၉၄၅ ခုနှစ် ဒုတိယ ကမ္ဘာစစ်ကြီး ပြီးဆုံးသွားသည့် အလျောက် ထိုင်ဝမ်သည်လည်း ဂျပန်ကိုလိုနီ လက်အောက်မှ လွတ်မြောက်ခဲ့သည်။
ဂျပန်ကျောင်းဆရာတစ်ဦး ဂျပန်သို့ပြန်သည့် သင်္ဘောပေါ်တွင် မူလက သူနှင့်အတူ ဂျပန်သို့ သွားရန် စီစဉ်ထားသည့် သူ၏ကျောင်းသူလည်းဖြစ် ချစ်သူလည်းဖြစ်သည့် ထိုင်ဝမ်သူ တိုမိုကို ကိုဂျိမ (ဂျပန်ကိုလိုနီခေတ်တွင် ထိုင်ဝမ်သားများသည် ဂျပန်အမည်ကို သုံးကြသည်။
) ထံ စာ ၇ စောင်ရေးခဲ့သည်။
စာအိပ်ပေါ်တွင် လိပ်စာကို ‘ဟိန်ချွန်းခရိုင် အမှတ် ၇ အငူ’ ဟုသာ ရေးထားသည်။
ချစ်သူနှစ်ဦး ကွဲကွာသွားပြီးနောက် ကိုယ်စီ အိမ်ထောင်ကျကာ ထိုစာများသည်လည်း အရောက်မပို့နိုင်သည့် စာများဖြစ်သွားသည်။
နှစ်ပေါင်း ၆၀ ကျော် ကြာပြီးနောက် မျက်မှောက်ခေတ်တွင် မူလက ထိုင်ပေတွင် ဂီတအဖွဲ့၏ ပင်တိုင်အဆိုတော် အားကျား (范逸臣) သည် ၁၀နှစ်ကျော်ကြာ သီချင်းဆိုခဲ့သော်လည်း ဖြစ်ဖြစ်မြောက်မြောက် မရှိသောကြောင့် တစ်နေ့တွင် ဒေါသတကြီးနှင့် မိမိ၏ ဂီတာကို ရိုက်ချိုးကာ မီးခိုးတအူအူထွက်နေသည့် ဆိုင်ကယ်ဖြင့် ထိုင်ပေမှ မိမိ၏ ဇာတိဖြစ်သည့် ထိုင်ဝမ်တောင်ဘက်စွန်းရှိ ဟိန်ချွန်းသို့ စီးပြန်သွားသည်။
ဖခင်၏ စီမံပေးမှုဖြင့် ကားတိုက်မှုကြောင့် အလုပ်မတက်နိုင်ဖြစ်နေသည့် စာပို့သမား မောက်ပေါ်အစား ယာယီ စာပို့အလုပ်ကို လုပ်ကိုင်သည်။
သို့သော်လည်း အားကျားသည် အရာရာတိုင်းကို စိတ်တိုင်းမကျ ဖြစ်လျက်နေသည်။
စာများကို တာဝန်ကျေကျေ မပို့ပဲ တချို့တဝက်ကို အိမ်သယ်ပြန်သွားလေ့ရှိသည်။
ထိုစာများအနက် ‘အမှတ် ၇ အငူ’ သို့ဟု လိပ်မူထားသည့် ဂျပန်မှပို့လာသည့် ပါဆယ် တစ်ထုပ်ပါသည်။
ဘာများလဲဟု သိလိုစိတ်ဖြင့် အားကျားသည် ထိုပါဆယ်ထုပ်ကို ဖြည်ကြည့်သည့်အခါ အထဲတွင် ဂျပန်ဘာသာဖြင့် ရေးသားထားသော စာ ၇ စောင်ပါသည်ကို တွေ့ရသည်။
ဂျပန်စာ မဖတ်တတ်သောကြောင့် အားကျားသည် ထိုပါဆယ်ထုပ်ကို အိပ်ခန်းထောင့်တစ်ထောင့်တွင် ချောင်ထိုးထားလိုက်သည်။
အခြားတဖက်တွင် ဟိန်ချွန်းမှ ဟိုတယ်တစ်ခုက ဂျပန်အဆိုတော် အတရိ ကိုစုကဲ့ ထိုင်ဝမ်လာရောက် ဖြေဖျော်သီဆိုရန် ဖိတ်ခေါ်ထားသည်။
သို့သော် ဒေသခံ ဂီတသမားများအား မသုံးသောကြောင့် ကျေးလက်ကိုယ်စားလှယ်က ခွင့်မပြုနိုင်ဟု ပြဿနာရှာတော့သည်။
မလွဲသာသည့်အဆုံး ဒေသခံ ဂီတအဖွဲ့နဲ့ ပွဲဖွင့်ပေးရန် စီစဉ်ရတော့သည်။
သို့သော်လည်း ဒေသခံ ဂီတအဖွဲ့ရယ်လို့ မယ်မယ်ရရ မရှိသောကြောင့် တွေ့ကရာလူဆွဲကာ ဂီတအဖွဲ့ကို ဖုတ်ပူမီးတိုက် ဖွဲ့လိုက်ရသည်။
ထိုင်ပေတွင် အဆင်မပြေ၍ ဌာနေပြန်လာရသော အဆိုတော် အားကျား၊ အိမ်ထောင်ကွဲနေသည့် တိုင်းရင်းသား ရဲဝန်ထမ်း ဂီတာသမား လောင်မာ၊ ခရစ်ယာန်ဘုရားကျောင်းတွင် စန္ဒယားတီးသည့် မူလတန်းကျောင်းသူ တတ၊ တပါးသူ၏ ဇနီးကို စုံမက်နေသည့် ဆိုင်ကယ်ဝပ်ရှော့တွင် ပညာသင်နေသည့် ဒရမ်မာ ဆွေဝါးတို့ဖြင့် ဖြစ်သလိုပင် ဖွဲ့ထားသည်။
လေ့ကျင့်သည့် အတောအတွင်း အကြောင်းအမျိုးမျိုးကြောင့် အဖွဲ့ထဲတွင် မကြာခဏ ကတောက်ကစ ဖြစ်လေ့ရှိသည်။
သီချင်း ပထမတစ်ပုဒ်အတွက် အားကျားယခင်က ရေးသားခဲ့သည့် တစ်ပုဒ်ကို လေ့ကျင့်ကြသည်။
စင်တင်ပွဲ ကျင်းပရန် တနေ့တခြား နီးကပ်လာသော်လည်း ဒုတိယသီချင်းမှာ ဘယ်ဆီနေမှန်း မသိဖြစ်နေသည်။
အားကျားကလည်း စိတ်ပါပုံမပြသည့်အတွက် အဖွဲ့တာဝန်ခံ တိုမိုကို (田中千繪) က စိတ်ဆိုးကာ အလုပ်ထွက်မည်ဟု ဆိုသည်။
သို့သော်လည်း မင်္ဂလာပွဲ တစ်ပွဲဆင်နွဲရန် အကြောင်းပေါ်လာ၍ ချက်ချင်း မထွက်ဖြစ်ခဲ့ပေ။
မင်္ဂလာပွဲတွင် အားကျားနှင့် တိုကိုမိုတို့ အမူးလွန်ကာ မမျှော်လင့်ပဲ စည်းကျော်ကာ သံယောဇဉ်ဖြစ်ခဲ့သည်။
တစ်နေ့တွင် တိုကိုမိုသည် အားကျား၏ အိပ်ခန်းထောင့်တွင် ချောင်ထိုးထားသော စာ ၇ စောင်ကို တွေ့လေသည်။
ဂျပန်ကျောင်းဆရာမှာ ကွယ်လွန်သွားပြီဖြစ်ပြီး သမီးဖြစ်သူက စာများကို တွေ့ရှိ၍ ထိုင်ဝမ်သို့ ပို့လာခြင်းဖြစ်သည်။
စာထဲတွင် ကျောင်းဆရာက ချစ်သူအား တမ်းတမှုများကို ဖတ်ရသောအခါ တိုကိုမိုက အားကျား မဖြစ်မနေ အရောက်ပို့ရန် ပြောသည်။
တိုကိုမို၏ အားပေးမှုကြောင့် အားကျားလည်း ဒုတိယသီချင်းကို အချိန်မှီ ရေးသားနိုင်ခဲ့သည်။
စင်တင်ပွဲမစမှီ အားကျားသည် တိုကိုမိုကို ချစ်ကြောင်း ဖွင့်ပြောလိုက်သည်။
အားကျားတို့၏ ဖြေဖျော်မှုကို ပရိသတ်များ ကြိုက်နှစ်သက်ပြီး အောင်မြင်စွာ ပြီးဆုံးသွားသည်။
တိုကိုမိုလည်း ပရိသတ်ရှေ့မှာပင် ထိုင်ဝမ်တိုင်းရင်းသားများ၏ အချစ်သင်္ကေတ လည်ဆွဲကို ဆွဲကာ အားကျား၏ အချစ်ကို လက်ခံလိုက်သည်။
ကိုးကား ပြင်ပလင့်ခ် 《海角七號》官方部落格 《海角七號》香港官方網站 《海角七號》日本官方網站 果子電影公司官方部落格 《海角七號》台北票房 ─ 開眼電影網 導演魏德聖新作-《賽德克·巴萊》電影官方部落格-台灣 繁體版 導演魏德聖新作-《賽德克·巴萊》電影官方部落格-大陸 簡體版 Category:၂၀၀၈ ရုပ်ရှင်ဇာတ်ကားများ Category:ထိုင်ဝမ် ရုပ်ရှင်ဇာတ်ကားများ Category:ထိုင်ဝမ်ဘာသာစကား ရုပ်ရှင်ဇာတ်ကားများ Category:ဂီတ ဒရမ်မာ ရုပ်ရှင်ဇာတ်ကားများ။
ကိုယ်ရံတော်နှင့် လုပ်ကြံသူများ (十月圍城) (Bodyguards and Assassins) ဇာတ်ကားသည် ၂၀၀၉ ခုနှစ်တွင် ရုံတင်သည့် ဟောင်ကောင်ရုပ်ရှင်ဖြစ်သည်။
တရုတ်တော်လှန်ရေးသမား ဒေါက်တာ ဆွန်ယက်ဆင် (孫中山) ချင်းမင်းဆက်အား တွန်းလှန်ရန် ဟောင်ကောင်၌ ကြံစည်ခဲ့ပုံ သမိုင်းအကြောင်းကို ဇာတ်အိမ်တည်ကာ ရိုက်ကူးထားသည့် ဒါရိုက်တာ ချန်တယ်စိန်း၏လက်ရာ အက်ရှင် ဒရာမာ ဇာတ်ကား အမျိုးအစား ဖြစ်သည်။
ဇာတ်လမ်းအကျဉ်း ၁၉၀၅ ခုနှစ်တွင် ဒေါက်တာဆွန်ယက်ဆင် (ရုပ်ရှင်ထဲတွင် ၎င်း၏အမည်ရင်း စွန်းဝန် ‘孫文’ဟု ခေါ်သည်။
) သည် ထိုစဉ်အခါက အဂတိလိုက်စားမှုများဖြင့် ယိုယွင်းပျက်စီး နေပြီဖြစ်သော ချင်းမင်းဆက်အား တွန်းလှန်ရေး ထုန်မုန်ဟွေ့ အဖွဲ့ဝင်များနှင့် ဆွေးနွေးရန် ဗြိတိသျှ ကိုလိုနီဖြစ်သည့် ဟောင်ကောင်သို့သွားဖို့ ရည်ရွယ်ထားသည်။
ထိုအကြောင်းကို သိရှိသည့် ချီရှီး ဧကရီက အဖွဲ့တစ်ဖွဲ့ကို တိတ်တဆိတ် စေလွှတ်ပြီး ဆွန်ယက်ဆင်အား လုပ်ကြံစေသည်။
ဆွန်ယက်ဆင် ဟောင်ကောင်သို့မရောက်မှီ တော်လှန်ရေးသမား သတင်းစာ အယ်ဒီတာချုပ် ချန်ရှောက်ပိုင် (陳少白) က ရက်အနည်းငယ်စော ကြိုရောက်ပြီး တော်လှန်ရေးအတွက် ငွေအားဖြင့် ကူညီနေသည့် စီးပွားရေးသမား လီယွိထန် (李玉堂) နှင့် တွေ့ဆုံသည်။
ဆွန်ယက်ဆင် ရောက်လာမည့်ရက် နီးကပ်လာသည့်အလျောက် ဟောင်ကောင်တွင် လှုပ်လှုပ်ရွရွ ဖြစ်လာသည်။
ချန်ရှောက်ပိုင်၏ အသိမိတ်ဆွေများ အသတ်ခံရပြီး ချန်ရှောက်ပိုင်ကလည်း ဝင်ရောက်စီးနင်းမှု တစ်ရပ်တွင် အဖမ်းခံရသည်။
ဟောင်ကောင် ဗြိတိသျှ အစိုးရက သတင်းစာတိုက်ကို ပိတ်လိုက်ပြီးနောက် လီယွိထန်က တော်လှန်ရေးကို ထောက်ခံကြောင်း အတိအလင်းကြေညာရန် ဆုံးဖြတ်သည်။
ထိုနောက်တွင် လီယွိထန်အပေါ် သစ္စာစောင့်သိသူ လန်ချားဆွဲသမား၊ အထည်ကြီးပျက် သူတောင်းစား၊ ရှောင်လင်ဂိုဏ်းမှ နှင်ထုတ်ခံရသည့် ကျပန်းဈေးသည်ကအစ လူစုစည်းပြီး ဆွန်ယက်ဆင် ဟောင်ကောင်တွင် နေထိုင်စဉ် အကာအကွယ်ပေးရန် စီစဉ်သည်။
ကိုးကား ပြင်ပလင့်ခ် Official Website Category:၂၀၀၉ ရုပ်ရှင်ဇာတ်ကားများ Category:ဟောင်ကောင် ရုပ်ရှင်ဇာတ်ကားများ Category:တရုတ် ရုပ်ရှင်ဇာတ်ကားများ။
ဘားမားဗီဂျေ (Burma VJ Reporting from a Closed Country) ဇာတ်ကားသည် မြန်မာနိုင်ငံတွင် ၂၀၀၇ ခုနှစ်က ဖြစ်ပွားခဲ့သော သံဃာတော်များ ဦးဆောင်သည့် ရွှေဝါရောင်တော်လှန်ရေး လူထုအုံကြွ ဆန္ဒပြမှုကို ကမ္ဘာသိအောင် မြန်မာပြည်တွင်းမှ မြေအောက် ဗီဒီယို သတင်းထောက်များ သက်စွန့်ဆံဖျား ရိုက်ကူးထားသည့် မှတ်တမ်းတင် ရုပ်ရှင်ဖြစ်သည်။
ဤရုပ်ရှင်ဇာတ်ကားကို ၂၀၀၉ ခုနှစ်တွင် စတင်ဖြန့်ချိကာ နိုင်ငံအတော်များများတွင် ရုံတင် ပြသခဲ့ပြီးဖြစ်သည်။
ဒိန်းမတ်လူမျိုး ဒါရိုက်တာ Anders Østergaard ကရိုက်ကူးထားသည့် ဤဇာတ်ကားသည် နိုင်ငံအတော်များများမှ ရုပ်ရှင်ထူးချွန်ဆုများကို ဆွတ်ခူးနိုင်ခဲ့ပြီးဖြစ်သည်။
ထို့အပြင် ကမ္ဘာ့ရုပ်ရှင်လောကတွင် လွှမ်းမိုးမှု အကြီးမားဆုံးဟု အများက ရှုမြင်ထားသည့် အော်စကာဆုတွင် ၂၀၁၀ ခုနှစ်အတွက် အကောင်းဆုံး မှတ်တမ်းတင် ရုပ်ရှင်အဖြစ် ဆန်ခါတင် စာရင်းဝင်ခဲ့သည်။
Burma VJ ကား အော်စကာ ဆန်ခါတင် စာရင်းထဲပါ (ဘီဘီစီ) သို့သော်လည်း ဆုနဲ့လွဲခဲ့ပြီး ဆန်ခါတင်စာရင်းနဲ့တင် ကျေနပ်လိုက်ရသည်။
မန်ဂါ (艋舺) ဇာတ်ကားသည် ၂၀၁၀ ခုနှစ်တွင် ရုံတင်သည့် ထိုင်ဝမ်ဒါရိုက်တာ နျိုချိန်ကျယ် (鈕承澤) ၏ လက်ရာ ရုပ်ရှင် ဇာတ်ကား တစ်ကားဖြစ်သည်။
ထိုင်ပေမြို့ မန်ဂါ (ယနေ့ ဝမ့်ဟွာမြို့နယ် 萬華區) တွင် လူဆိုးဂိုဏ်းများ ကြီးစိုးခြယ်လှယ်ခဲ့သည့် ၁၉၈၀ ပြည့်လွန်နှစ် ခေတ်အခြေအနေကို အရင်းခံကာ တည်ဆောက် ရေးဖွဲ့ထားသည့် အက်ရှင် ဒရာမာ ဇာတ်ကား ဖြစ်သည်။
ဒါရိုက်တာ၏ အဆိုအရ နှစ် ၂၀ အတွင်း တရုတ်နှစ်သစ်ကူးကာလ ထိုင်ဝမ်တွင် ရုံတင်နိုင်သည့် ပထမဆုံးသော ထိုင်ဝမ်ရုပ်ရှင်ဖြစ်သည်။
ထိုင်ဝမ်တွင် နှစ်ကူးကာလသည် ရုပ်ရှင်များ အပြိုင်အဆိုင် ရုံတင်နိုင်ရန် ကြိုးစားရသည့် ကာလဖြစ်ပြီး လူကြိုက်များမည်ဟု ထင်ရသည့် ဇာတ်ကားများကိုသာ ရွေးချယ် ရုံတင်လေ့ရှိသည်။
၁၉၉၀ ပြည့်နှစ်များတွင် နှစ်စဉ်နှစ်တိုင်းလိုလို နှစ်ကူးကာလတွင် ဟောင်ကောင် အက်ရှင်မင်းသားကြီး ဂျက်ကီချန်း၏ ဇာတ်ကားများ နေရာယူလေ့ရှိသည်။
တနည်းအားဖြင့် မန်ဂါဇာတ်ကား ယခုကဲ့သို့ နှစ်ကူးကာလတွင် ရုံတင်နိုင်ခြင်းသည် ဆယ်နှစ်ကျော် နှေးကွေးထိုင်းမှိုင်းခဲ့သည့် ထိုင်ဝမ်ရုပ်ရှင်လောကအတွက် အားတက်စရာ အဖြစ်တစ်ရပ်ဟု ဆိုနိုင်သည်။
မန်ဂါသည် ဖိန်ဖူ တိုင်းရင်းသား ဘာသာစကားဖြစ်ပြီး လှေငယ်ဟု အဓိပ္ပာယ်ရသည်။
ယခင်က ဝမ့်ဟွာမြို့နယ်သည် လှေဆိပ် ဖြစ်သောကြောင့် မန်ဂါခေါ် လှေငယ်အများအပြား တွေ့ရသည်ကို အစွဲပြု၍ ထိုဒေသအား မန်ဂါဟု ခေါ်တွင် ရာမှ ယနေ့ ဝမ့်ဟွာဟု ပြောင်းလဲလာသည်။
ဇာတ်လမ်းအကျဉ်း ဝန်ကျီ (ခြင်ကောင်) တတိယတန်းစား အသက်မွေး အထက်တန်းကျောင်းသို့ ပြောင်းလာသည့်နေ့မှစ ထမင်းဗူးအတွင်းမှ သူအနှစ်သက်ဆုံး ကြက်ပေါင်ကို ခပ်ဆိုးဆိုး ကျောင်းသားတစ်စုက လုယူလေ့ရှိသည်။
ဝန်ကျီသည် အဘယ်က လာသည် မသိသော သတ္တိဖြင့် ကျောင်းတံခါးဝမှသည် မြစ်ကမ်းဘေးအထိ ပြေးလိုက်ကာ ပြန်လုယူလေသည်။
ထိုက်ကျီဂိုဏ်းသား ၄ ဦးက ဝန်ကျီ၏ အရှောင်အတိမ်းကောင်းပုံ ဖြတ်လတ်သွက်လက်ပုံကို တွေ့ကာ ဝန်ကျီအား ဂိုဏ်းအဖွဲ့ဝင်အဖြစ် လက်ခံရန် ဆုံးဖြတ်လိုက်သည်။
နောက်တစ်နေ့တွင် ကျိလုံက ဦးဆောင်ကာ ဝန်ကျီနှင့် သူ့အားလိုက်လံ ရိုက်နက်သူ ကျောင်းသားများနှင့် ကာယတန်းမှ လူထွားကြီးများကို ကျောင်းဆောင်၏ အမိုးပေါ်သို့ ခေါ်ကာ ဝန်ကျီအား လက်တုံ့ပြန်စေသည်။
‘ဒီနေ့မင်း သူတို့ကို မသတ်ရင် တစ်နေ့နေ့ကျရင် သူတို့မင်းကို သတ်လိမ့်မယ်’ ဆိုသည့် ဟော်ဆန့် (ဘုန်းကြီး) ၏ ခက်ထန်သည့် စကားသံအကြား မျက်လုံးတဖက် ရောင်ကိုင်း ညိုမဲနေသည့် ဝန်ကျီက လူထွားကြီးတစ်ဦးအား သူ့ဘဝတသက်တွင် ပထမဦးဆုံးအကြိမ် လက်သီးဖြင့် ထိုးနက်လေသည်။
ထိုနောက်တွင် ထိုက်ကျီဂိုဏ်းထဲဝင်ကာ လမ်းမှားပေါ်သို့ ရောက်ခဲ့လေသည်။
ပြင်ပလင့်ခ် 《艋舺》官方部落格 YouTube《艋舺》官方影音頻道 《艋舺》官方Facebook 《艋舺》官方twitter 《艋舺》官方Plurk Category:၂၀၁၀ ရုပ်ရှင်ဇာတ်ကားများ Category:ထိုင်ဝမ်ဘာသာစကား ရုပ်ရှင်ဇာတ်ကားများ Category:ထိုင်ဝမ် ရုပ်ရှင်ဇာတ်ကားများ။
နဂါးနိုင်ဓား (倚天屠龍記) သိုင်းဝတ္ထုသည် သမိုင်းအဖြစ်အပျက်များကို ထည့်သွင်းရေးသားလေ့ရှိသည့် တရုတ်စာရေးဆရာ ကျင်းယုံ (金庸) ၏ နာမည်ကျော် သိုင်းဝတ္ထုများအနက် တစ်ပုဒ်ဖြစ်သည်။
ကျင်းယုံ၏ ငှက်ပစ်လေးသမား သုံးပိုင်းတွဲ (射鵰三部曲) ဝတ္ထုမှ နောက်ဆုံးတစ်ပုဒ်လည်း ဖြစ်သည်။
ကျင်းယုံးသည် ‘နဂါးနိုင်ဓား’ အား ၁၉၆၁ ခုနှစ်တွင် ဟောင်ကောင် မင်ပေါက်သတင်းစာတွင် အခန်းဆက် ဝတ္ထုရှည်အဖြစ် ပထမဦးဆုံးအကြိမ် ပုံနှိပ်ထုတ်ဝေခဲ့သည်။
တက္ကသိုလ် နေလင်းအောင်မှ မြန်မာဘာသာပြန်ထားသည်။
ကျင်းယုံးသည် ၁၉၇၉ ခုနှစ်တွင် ယင်းဝတ္ထုကို ပြင်ဆင်ရေးသားခဲ့သည်။
စာဖတ်သူ အများစု ဖတ်ရသည်မှာ ပြင်ဆင်ပြီးသော ဝတ္ထုဖြစ်သည်။
၂၀၀၅ ခုနှစ်တွင် အတွေးသစ်များနှင့် ထပ်မံ ပြင်ဆင်ရေးသားခဲ့ပြန်သည်။
ဇာတ်သိမ်းပိုင်းတွင်လည်း မူလကထက် ပိုမိုရှည်လျားသည်။
ဇာတ်လမ်းအချို့ကို ပြောင်းလဲထားသည်။
‘ကျိုရန်ကျိန်းကျင်း’ ခေါ် ‘နေစကြာသိုင်းကျင့်စဉ်’ လျှို့ဝှက်သိုင်းကျမ်း၏ ဇစ်မြစ်ကိုလည်း ဖော်ပြထားသည်။
သို့သော် ကျင်းယုံ၏ အသစ်ပြန်ရေးမှုသည် စာဖတ်ပရိသတ် အတော်တော်များကို စိတ်ပျက်စေခဲ့သည်။
ကျင်းယုံးသည် ‘နဂါးနိုင်ဓား’ ဝတ္ထုတွင် တရုတ်ပြည်၌ မွန်ဂိုများကြီးစိုးသည့် ယွမ်မင်းဆက်နှောင်းပိုင်းကာလကို ဇာတ်အိမ်တည်ထားသည်။
သူ၏အခြား သိုင်းဝတ္ထုများနည်းတူ ‘နဂါးနိုင်ဓား’ ဝတ္ထုတွင် ယွမ်မင်းဆက်နောက်တွင် ပေါ်ထွန်းလာသည့် မင်မင်းဆက်အား တည်ထောင်သူ ကျူးယွမ်ကျန်း (朱元璋)၊ ထိုက်ကျီသိုင်းပညာကို ဖန်တီးတီထွင်ခဲ့သူ ကျန်းဆန်းဖုန်း (張三丰) စသည့် သမိုင်းဝင် ပုဂ္ဂိုလ်များကိုပါ ထည့်သွင်းရေးသား ထားသည်။
တရုတ်သမိုင်းတွင် ဖြစ်ပွားခဲ့သည့် ဟန်တရုတ်လူမျိုးနှင့် မွန်ဂိုလူမျိုးတို့အကြား ပဋိပက္ခသည်လည်း ‘နဂါးနိုင်ဓား’ ၏ ဇာတ်လမ်း ကျောရိုးပင် ဖြစ်သည်။
အခြားဖတ်ရှုရန် ငှက်ပစ်လေးသမား (သိုင်းဝတ္ထု) ကိုးကား ပြင်ပလင့်ခ် Jin Yong Teahouse - fansite of Jin Yong's novels in Cinese Fei Hong Xue Ni - Jin Yong forums in Chinese Jin Yong Jianghu (金庸江湖) - fansite, forums and complete works of Jin Yong's novels Tales of the Heavenly Sword and the Dragon Slaying Saber - translation of the novel at Wuxiapedia.com TV adaptations - fansite နဂါးနိုင်ဓား Category:၁၉၆၁ ဝတ္ထုစာအုပ်များ Category:တရုတ်သိုင်းဝတ္ထုများ Category:ကျင်းယုံ။
ဒေါက်တာခင်မောင်ဝင်း (၂၃ အောက်တိုဘာ ၁၉၄၀–၃ ဩဂုတ် ၂၀၂၁)သည် ဦးခင်မောင်လတ်နှင့် ဒေါ်ခင်မျိုးချစ်တို့၏ တစ်ဦးတည်းသော သား ဖြစ်သည်။
၁၉၄ဝ ခုနှစ် အောက်တိုဘာလ ၂၃ ရက်နေ့တွင် ရန်ကုန်မြို့၌ မွေးဖွားသည်။
ပညာရေး ၁၉၅၆ ခုနှစ်တွင် ကမာရွတ်မြို့နယ်၊ ဝဂ္ဂီကျောင်းတွင် ဆယ်တန်းအောင်သည်။
၁၉၆ဝ ခုနှစ်တွင် သင်္ချာအထွေထွေဂုဏ်ထူး BA (Gen.Hons) ဘွဲ့ကို ရရှိခဲ့သည်။
၁၉၆၆ တွင် ရန်ကုန်တက္ကသိုလ်မှ မဟာဝိဇ္ဖာ (သင်္ချာ) MA (Maths) ဘွဲ့ကို ရရှိခဲ့သည်။
၁၉၇ဝ တွင် ပြင်သစ်နိုင်ငံ Caen (ကွန်း) တက္ကသိုလ်မှ ပါရဂူဘွဲ့ Phd ရရှိခဲ့သည်။
အိမ်ထောင်ရေး ၁၉၆၇ ခုနှစ်တွင် တက္ကသိုလ်ရွှေရီဝင်းနှင့် အိမ်ထောင်ကျပြီး သားနှင့်သမီး အမွှာမောင်နှမ မောင်ရစ်နှင့် ဂျူနီယာဝင်း တို့ရရှိခဲ့သည်။
စာပေရေးရာ ၁၉၈၇-၈၈ ခုနှစ်တွင် Working people Daily သတင်းစာတွင် အင်္ဂလိပ်လို ဆောင်းပါးများကို တစ်ပတ်ကို ၂ ကြိမ်ခန့် ရေးသားခဲ့သည်။
၁၉၉ဝ နောက်ပိုင်းတွင် အတွေးအမြင်တွင် ဆောင်းပါးများ ရေးသားခဲ့သည်။
နောက်ပိုင်းတွင် စတိုင်သစ်၊ ပိတောက်ပွင့်သစ်၊ ချယ်ရီ မဂ္ဂဇင်းများတွင် ဆောင်းပါးများ အလျင်းသင့်သလို ရေးသားခဲ့သည်။
ဆရာဘဝ ရန်ကုန်တက္ကသိုလ် သင်္ချာဌာနတွင် ၁၉၆၁ မှစတင်၍ အမူထမ်းခဲ့သည်။
၎င်းနောက် စီးပွားရေးတက္ကသိုလ်၊ ရန်ကုန် (၁၉၆၆-၁၉၇၄)၊ ပုသိမ်ဒီဂရီကောလိပ် (၁၉၇၄-၇၆)၊ တက္ကသိုလ်စာပေးစာယူသင်တန်းဌာန (အဝေးသင်တက္ကသိုလ်) ရန်ကုန် (၁၉၇၇-၁၉၉၁) တို့တွင် အမှုထမ်းခဲ့သည်။
တက္ကသိုလ် စာပေးစာယူ သင်တန်းတွင် အမှုထမ်းနေစဉ် အတွင်း ၁၉၈ဝ ခုနှစ်တွင် အင်္ဂလန်နိုင်ငံရှိ Open University တွင် စာပေးစာယူသင်တန်း တက်ရောက်ခဲ့သည်။
၁၉၉၁ တွင် ရန်ကုန်တက္ကသိုလ် သင်္ချာဌာနတွင် အမှုထမ်းခဲ့သည်။
၁၉၉၇ ခုနှစ်တွင် ၃ လသာ ရန်ကုန်တက္ကသိုလ် သင်္ချာပါမောက္ခရာထူး ဆက်ခံခဲ့ပြီး အနားယူခဲ့သည်။
ကွယ်လွန်ခြင်း ၂၀၂၁ ခုနှစ် ဩဂုတ်လ ၃ ရက်နေ့တွင် ကွယ်လွန်ခဲ့သည်။
ထွက်ရှိခဲ့သောစာအုပ်များ သင်္ချာသစ် (စာပေဗိမာန်) ၁၉၈၆၊ ၁၉၈၇ အခြေခံသင်္ချာသစ် (လောကသစ်စာပေ) ၁၉၉၁ ဂိမ်းသီအိုရီ (ဒေါင်းစာပေ) ၂၀၀၂ သင်္ချာပညာတော်သင်ဘဝ (ဒေါင်းစာပေ) ၂၀၀၃ ခေတ်သစ်သင်္ချာ (စိတ်ကူးချိုချို) ၂၀၀၃ သင်္ချာဝေါဟာရ (မုံရွေးစာပေ) ၂၀၀၃ အသက်ကိုဖန်တီးခြင်း (ဒေါင်းစာပေ) (တက္ကသိုလ်ရွှေရီဝင်းနှင့်တွဲ၍) ၂၀၀၃ သင်္ချာအတွေးအခေါ်ဆောင်းပါးများ (ယူနတီ) (တက္ကသိုလ်ရွှေရီဝင်းနှင့်တွဲ၍) ၂၀၀၄ ဖက်ဇီလောဂျစ် (မုံရွေး) ၂၀၀၄ ကွန်ပြူတာသုံးသင်္ချာ (မြန်မာ society) ၂၀၀၄ နဝမတန်းသင်္ချာအကြောင်းသိကောင်းစရာ (ယူနတီ) ၂၀၀၅ သင်္ချာအဘိဓာန် (ဓူဝံစာပေ) (ဂျူနီယာဝင်း နှင့်တွဲ၍)၂၀၀၅ သင်္ချာမိတ်ဆက် (မုံရွှေး) ၂၀၀၅ သင်္ချာဝေါဟာရ - ၂ (မုံရွေး) ၂၀၀၅ ဒေးကားမိတ်ဆက် (မုံရွေး) ၂၀၀၆ ပထမနှစ်သိပ္ပံ (အဝေးသင်) (စိတ်ကူးချိုချို) ၂၀၀၆ ၁ဝ တန်း သင်္ချာပုစ္ဆာများကို သရုပ်ခွဲလေ့လာနည်း (စိတ်ကူးချိုချို) ၂၀၀၆ စကြဝဠာ မိတ်ဆက် (မုံရွေး) ၂၀၀၆ (တက္ကသိုလ်ရွှေရီဝင်းနှင့်တွဲ၍) ကမ္ဘာနှင့်အိမ်နီးချင်းဂြိုဟ်များ (မုံရွေး) ၂၀၀၇ (တက္ကသိုလ်ရွှေရီဝင်းနှင့်တွဲ၍) ရောင်စုံလှစွာပြည်မြန်မာ (ပါရမီ) ၂၀၀၇ (ဒေါ်ခင်မျိုးချစ်ရေး Colourful Burma မှ ဗုဒ္ဓဘာသာအကြောင်း ဆောင်းပါးများ ဘာသာပြန်ဆိုချက်) ပညာအလင်းမိတ်ဆက် (မုံရွေး) ၂၀၀၇ ခေတ်သစ်အတွက်ပညာရေး (မုံရွေး) ၂၀၀၈ ပညာရှာခြင်းနှင့် မှတ်မိခြင်းမိတ်ဆက် (မုံရွေး) ၂၀၀၈ ဘာသာပြန်အချို့နှင့် သိပ္ပံဆောင်းပါးများ The Light Of English တွင် အင်္ဂလိပ်စာဆောင်းပါးများ၊ English For All တွင် တက္ကသိုလ်ရွှေရီဝင်းနှင့် တွဲ၍ ဒေါ်ခင်မျိုးချစ် ရေးသားခဲ့သော Wonderland Of Burmese Legends ဘာသာပြန်ဆောင်းပါးများ လစဉ်ရေးသားသည်။
ကိုးကား Voice of America Tribute to Dr Khin Maung Win, Interview with Sayar Kyawe. Original Air Date : 25 July 2008. Burmese Encyclopedia Vol 4, p-742 Printed 1980. ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ တက္ကသိုလ် ပါမောက္ခများ ကဏ္ဍ:မြန်မာ စာရေးဆရာများ ကဏ္ဍ:ရန်ကုန်တက္ကသိုလ် ကျောင်းသားဟောင်းများ။
သိုင်းလောက၏ စိန်ခေါ်သံ (笑傲江湖) သည် ၁၉၆၇ ခုနှစ်တွင် စတင်ပုံနှိပ် ထုတ်ဝေခဲ့သည့် တရုတ်စာရေးဆရာ ကျင်းယုံ၏ လက်ရာ သိုင်းဝတ္ထုဖြစ်သည်။
မြန်မာနိုင်ငံတွင် တက္ကသိုလ် နေလင်းအောင်မှ မြန်မာပြန်ဆို၍ ထုတ်ဝေခဲ့သည်။
ကျင်းယုံး၏ အခြားဝတ္ထုများနည်းတူ ‘သိုင်းလောက၏ စိန်ခေါ်သံ’ကိုလည်း ရုပ်ရှင်များ၊ တီဗီဇာတ်လမ်းတွဲများအဖြစ် တစ်ကြိမ်ထက်မနည်း ရိုက်ကူးခဲ့သည့်အပြင် ပြဇာတ်အဖြစ်လည်း ပြသခဲ့သည်။
ပြင်ပလင့်ခ် http://ebooks.mmblogs.net/archives/2113 ကိုးကား Category:တရုတ်သိုင်းဝတ္ထုများ Category:၁၉၆၇ ဝတ္ထုစာအုပ်များ။
ကြည်လှဟန်သည် ယခင် ပရော်ဖက်ရှင်နယ် ဂေါက်သီးရိုက်သမား တစ်ဦးဖြစ်ပြီး မြန်မာနိုင်ငံမှ ဖြစ်သည်။
အာရှလှည့်လည်ပြိုင်ပွဲ အသင်းတွင် executive chairman အဖြစ် တာဝန်ယူ ဆောင်ရွက်ခဲ့သည်။
ကြည်လှဟန်သည် ၁၉၈၀ ခုနှစ်မှစ၍ ပရော်ဖက်ရှင်နယ် အဖြစ် စတင်ကစားခဲ့သည်။
၁၉၈၃ ခုနှစ်တွင် မလေးရှား ပီဂျီအေ ချန်ပီယံရှစ်ပ်တွင် ပထမဆုံးအကြိမ် အဖြစ် အနိုင်ရခဲ့သည်။
သူသည် အာရှလှည့်လည်ပြိုင်ပွဲတွင် ပထမဆုံးစတင်သည့် ၁၉၉၅ ခုနှစ်မှ ၂၀၀၄ ခုနှစ် အထိ ကစားခဲ့သည်။
၂၀၀၆ ခုနှစ်တွင် အာရှလှည့်လည်ပြိုင်ပွဲ၏ Chairman အဖြစ်ခန့်အပ်ခံခဲ့ရသည်။
ရှေးရခိုင်ဘုရင့်နိုင်ငံတွင် အုပ်စိုးခဲ့သော ဘုရင်မင်းဆက်များကို အောက်ဖော်ပြပါဇယားတွင် ဖော်ပြထားသည်။
မြောက်ဦးခေတ် (၁၄၂၉–၁၇၈၅)၏ ရှေ့တွင်ရှိခဲ့သောခေတ်များအနက် အချို့(စောလွန်းသော မင်းဆက်များ)သည် မှန်ကန်ကြောင်း သက်သေအထောက်အထားများ ယနေ့တိုင်မတွေ့ရှိသေးပေ။
ဓညဝတီခေတ် တချို့သောရှေးဟောင်းပညာရှင်များက ဓညဝတီခေတ်သည် အမှန်တကယ်မတည်ရှိဟု ယူဆကြသည်။
တချို့သောရှေးဟောင်းပညာရှင်များကလည်း အမှန်တကယ်တည်ရှိခဲ့သည်ဟု ဆိုကြသည်။
စောလွန်းသော မင်းဆက်များကိုမူ သက်သေမပြနိုင်သော်လည်း ယခုအခါ သူရိယ မင်းဆက်တည်ရှိခဲ့ကြောင်းကို စစ်တွေ လောကာနန္ဒါဘုရားရှိ စင်္ကြာမုနိဘုရားစမ္မခဏ်စာက အထင်အရှားသက်သေ ပြုနေသည်။
ပထမ ဓညဝတီမင်းဆက်(၂၆၆၆-၈၂၅ ဘီစီ) ဘုရင် နန်းသက် တော်စပ်ပုံ မှတ်ချက် မာရယု ၂၆၆၆–၂၆၀၄ ပထမဓညဝတီကို စတင်တည်ထောင်သူ မာရ​ဇေတု ၂၆၀၄–၂၅၇၂ သားတော် မာရအုံ ၂၅၇၂–၂၅၁၉ သားတော် မာရရွယ် ၂၅၁၉–၂၄၇၁ သားတော် မာရတင် ၂၄၇၁–၂၄၁၆ သားတော် မာရဇိန် ၂၄၁၆–၂၃၈၃ သားတော် မာရကင် ၂၃၈၃–၂၃၅၁ သားတော် ငရှာပို ၂၃၅၁–၂၃၃၀ အာဏာကိုမတရားသဖြင့်ရယူထားသူ ဒွာရစန္ဒ ၂၃၃၀–၂၂၉၀ မာရကင်၏ သားတော် သိုလစန္ဒ ၂၂၉၀–၂၂၅၇ သားတော် စန္ဒာသူရိယ စန္ဒ ၂၂၅၇–၂၂၂၀ သားတော် ကာလစန္ဒ ၂၂၂၀–၂၁၈၀ သားတော် တိစန္ဒ ၂၁၈၀–၂၁၄၉ သားတော် မဓုသစန္ဒ ၂၁၄၉–၂၁၂၉ သားတော် ဇေယျစန္ဒ ၂၁၂၉–၂၀၈၉ တူတော် မုခ်ခစန္ဒ ၂၀၈၉–၂၀၆၃ သားတော် ဂွန်နစန္ဒ ၂၀၆၃–၂၀၅၁ သားတော် တော်ဝင်မင်းသားသုံးပါး ၂၀၅၁–၂၀၅၀ အာဏာကိုမတရားရယူထားသူများ။
ပထမတစ်ဦးက ၇ရက်၊ ဒုတိယတစ်ဦးက ၃လ၊ တတိယတစ်ဦးက ၈လ စသည်ဖြင့် ၃ဦး အစဉ်လိုက် အုပ်ချုပ်ခဲ့သည်။